### Beslutning

Tilbagesendes Magistratsafdelingen for Teknik og Miljø med bemærkning, at byrådet i sit møde den 2. februar 2022 har vedtaget Magistratens indstilling i overensstemmelse med erklæring fra Teknisk Udvalg af 31. januar 2022.

Udmøntning af anlægsmidler fra budgetforliget for 2018

### Resumé

I budgetforliget for 2018 afsatte byrådet 30 mio. kr. til forbedringer af vejnettet via konkrete indsatser i udvalgte områder. En del af midlerne er tidligere anvendt, og der resterer 22,6 mio. kr. i puljen.

Teknik og Miljø foreslår at udmønte 18 mio. kr. fra puljen til forbedring af fremkommeligheden i [adresse] ved at ombygge rundkørslen på [adresse] sydvest for [adresse] til et signalanlæg. Anlægsudgiften for ombygningen udgør 24 mio. kr. De sidste 6 mio. kr. foreslås finansieret fra rammebevillingen vedr. byggemodning i erhvervsområder.

Trafikken i rundkørslen er højt belastet i myldretiden og et signalanlæg vil forbedre trafikafviklingen markant, da det her vil være muligt at prioritere de mest belastede veje. Samtidig er ombygningen en forudsætning for tilstrækkelig, fremtidig vejbetjening af det kommende erhvervsområde nord for Paludan-Müllers Vej.

### Indstilling

Det indstilles:

At 1) der godkendes anlægsbevilling på 24 mio. kr. til ombygning af rundkørsel til signalanlæg på [adresse] sydvest for [adresse] (rampeanlæg).

At 2) der overføres rådighedsbeløb på 6 mio. kr. fra ”Ramme Erhvervsudgifter” til medfinansiering af projektet.

At 3) rådighedsbeløbene fordeles som vist i afsnit 7, tabel 2.

### Sagens forløb

06-01-2022 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 10-01-2022 Magistraten

Fremsendes til [adresse] med bemærkning, at Magistraten i mødet den 10. januar 2022 anbefaler, at byrådet tiltræder Magistratsafdelingen for Teknik og Miljøs indstilling af 3. december 2021.

Det belyses nærmere til byrådsbehandlingen hvilke konsekvenser indstillingen har for klima, cyklismen i området, og generelt adgangen til [adresse].

Signe Rasmussen tog forbehold.

 19-01-2022 [adresse]
Fremsendes til Teknisk Udvalg til behandling i henhold til beslutning i byrådets møde den 19. januar 2022.
 31-01-2022 Teknisk Udvalg
Beslutning ikke frigivet
 31-01-2022 Teknisk Udvalg
Udvalget kunne enstemmigt tiltræde indstillingen i overensstemmelse med Magistratens anbefaling.
 02-02-2022 [adresse]
Tilbagesendes Magistratsafdelingen for Teknik og Miljø med bemærkning, at byrådet i sit møde den 2. februar 2022 har vedtaget Magistratens indstilling i overensstemmelse med erklæring fra Teknisk Udvalg af 31. januar 2022.